stanford-oval/wikipedia huggingface dataset:
Benetton Formula
Formula 1 (1986–2001) > 1998

Benettonin vaihdettua kaudella 1998 Playlifen moottoreihin talli ei saavuttanut enää menestystä. Tallipäälliköksi valittiin David Richards. Bergerin lopetettua uransa F1-sarjassa hänen tilalleen palkattiin Giancarlo Fisichella. Tallin kakkoskuljettajana ajoi Alex Wurz. Fisichella onnistui ajamaan toiseksi Monacon ja Kanadan kilpailuissa ja saavutti tallin viimeisen paalupaikan Itävallan kilpailussa, jossa hän keskeytti. Wurz sijoittui parhaimmillaan neljästi neljänneksi. Talli sijoittui viidenneksi sarjapisteissä.
Formula 1 (1986–2001) > 1999

Kaudella 1999 Fisichella ja Wurz jatkoivat tallin kuljettajina. Richardsin saatua potkut tallipäällikön tehtävistä hänen tilalleen valittiin Rocco Benetton. Fisichella saavutti yhden kakkossijan Kanadan kilpailusta, mikä jäi tallin kauden parhaaksi suoritukseksi. Talli sijoittui 16 pisteen turvin valmistajien sarjan kuudenneksi.
Formula 1 (1986–2001) > 2000

Kausi 2000 sujui samoissa merkeissä kuin edellinen kausi. Fisichella saavutti kolme palkintosijaa ollen toinen Brasilian kilpailussa. Wurz saavutti kauden aikana vain 2 pistettä ollen viides Italian kilpailussa. Benetton sijoittui valmistajan sarjan neljänneksi 20 pisteellään.
Formula 1 (1986–2001) > 2001

Kauden 2000 jälkeen autonvalmistaja Renault osti Benettonin tallin 120 miljoonalla dollarilla. Talli jatkoi kuitenkin kauden 2001 Benettonin nimellä. Talli käytti viimeisellä kaudellaan Renaultin V10-moottoria. Tallipäälliköksi valittiin Flavio Briatore ja tallin kakkoskuljettajana ajoi Jenson Button. Fisichella sijoittui kolmanneksi Belgian kilpailussa ja Button saavutti ainoat pisteensä Saksan kilpailusta sijoittumalla viidenneksi. Viimeisellä kaudellaan Benetton saavutti 10 pistettä sijoittuen seitsemänneksi sarjataulukossa. Kaudella 2002 talli muutti nimensä virallisesti Renault'ksi.
Kuljettajat

Teo Fabi (1986–1987)
Gerhard Berger (1986, 1996–1997)
Thierry Boutsen (1987–1988)
Alessandro Nannini (1988–1990)
Johnny Herbert (1989, 1994–1995)
Emanuele Pirro (1989)
Roberto Moreno (1990–1991)
Nelson Piquet (1991)
Michael Schumacher (1991–1995)
Martin Brundle (1992)
Riccardo Patrese (1993)
Jos Verstappen (1994)
Jyrki Järvilehto (1994)
Jean Alesi (1996–1997)
Giancarlo Fisichella (1998–2001)
Alexander Wurz (1997–2000)
Jenson Button (2001)
Aiheesta muualla

The Formula One Database
Kuvia tai muita tiedostoja aiheesta Benetton Formula Wikimedia Commonsissa
Benetton FormulaFormula 1 -autot
B186
B187
B188
B189
B189B
B190
B190B
B191
B191B
B192
B193
B193B
B194
B195
B196
B197
B198
B199
B200
B201
Formula 1 -luokan valmistajien maailmanmestarit
Formula 1 -valmistajat
| --- | --- |
Kaudella 2024:  Red Bull Racing  Mercedes  Ferrari  McLaren  Aston Martin Aramco  Alpine  Williams  RB  Kick Sauber  Haas 
Entiset valmistajat:  AFM  AGS  Alfa Romeo  AlphaTauri  Alta  Amon  Andrea Moda  Apollon  Arrows  Arzani-Volpini  Aston-Butterworth  ATS (Italia)  ATS (Saksa)  BAR  Behra-Porsche  Bellasi  Benetton  BMW Sauber  Boro  Brabham  Brawn  BRM  BRP  Bugatti  Caterham  Cisitalia  Coloni  Connaught  Connew  Cooper  Dallara  De Tomaso  Derrington-Francis  Eagle  Eifelland  Emeryson  EMW  ENB  Ensign  ERA  EuroBrun  Ferguson  FIRST  Fittipaldi  Fondmetal  Footwork  Force India  Forti  Frazer Nash  Fry  Gilby  Gordini  Hesketh  Hill  HWM  Honda  HRT  Jaguar  JBW  Jordan  Kauhsen  Klenk  Kojima  Kurtis Kraft  Lancia  Larrousse  LDS  LEC  Leyton House  Life  Ligier  Lola  Lotus  Lotus  Lyncar  Maki  Manor  March  Martini  Marussia  Maserati  Matra  McGuire  Merzario  Midland  Milano  Minardi  Modena  Onyx  OSCA  Osella  Pacific  Parnelli  Penske  Porsche  Prost  Racing Point  RAM  Rebaque  Renault  Rial  Sauber  Scarab  Scirocco  Shadow  Shannon  Simtek  Spirit  Spyker  Stebro  Stewart  Super Aguri  Surtees  Talbot  Talbot-Lago  Tec-Mec  Tecno  Theodore  Token  Toleman  Toro Rosso  Toyota  Trojan  Tyrrell  Vanwall  Veritas  Virgin  Williams (FWRC)  Wolf  Zakspeed 
Indianapolis 500 -tallit (1950–1960):  Adams  Deidt  Del Roy  Dunn  Elder  Epperly  Ewing  Hall  Kuzma  Langley  Lesovsky  Marchese  Meskowski  Moore  Nichels  Olson  Pankratz  Pawl  Phillips  Rae  Schroeder  Sherman  Stevens  Sutton  Trevis  Turner  Watson  Wetteroth 
Kauden 1990 Benetton B190 kuvattuna vuonna 2013.
Johnny Herbert Benettonin ratissa Kanadan Grand Prix’ssa vuonna 1995.
Alexander Wurzin Benetton B200 kauden 2000 Australian osakilpailussa.
Adrian Monk

| Adrian Monk |
| --- | --- |

Luoja(t):  Andy Breckman David Hoberman
Näyttelijä(t):  Tony Shalhoub Aaron Linker (Little Monk) Grant Rosenmeyer (Monk-sarjan jakso Mr. Monk and Little Monk)
Ensi- esiintyminen:  Monk 2002
Viimeinen esiintyminen:  Mr. Monk’s Last Case: A Monk Movie 2023
Henkilötiedot
Status:  aktiivinen (myöhemmin eläkkeellä)
Ammatti:  rikospoliisi (entinen) konsultti yksityisetsivä
Sukupuoli:  mies
Ikä:  50 (sarjan lopussa)
Asuinpaikka:  San Francisco
Luonteenpiirteet:  Kärsii lukuisista fobioista, Huomaa asioita, Hyvin älykäs
Suhteet
Vanhemmat:  Jack Monk nimeämätön äiti (kuollut)
Sisarukset:  Ambrose Monk Jack Junior (velipuoli)
Puoliso(t):  Trudy Monk (kuollut)
Lapset:  Molly Evans (tytärpuoli)
Tutut:   Useita Sharona Fleming Natalie Teeger kapteeni Leland Stottlemeyer komisario (myöhemmin poliisipäällikkö) Randy Disher Benji Fleming Julie Teeger Tohtori Charles Kroger (kuollut) Tohtori Neven Bell Kevin Dorfman Harold Krenshaw (arkkivihollinen (myöhemmiin ystävä)) 
Infobox OKNimi-testi OK: 
Adrian Monk on Tony Shalhoubin esittämä yhdysvaltalaisen televisiosarja Monkin päähenkilö. Hän toimii etsivänä auttaen San Franciscon poliisia. Monk-sarjan tunnusmusiikin ”It’s a jungle out there” on säveltänyt Randy Newman.
Monk työskenteli ennen San Franciscon poliisissa ja oli erittäin arvostettu, mutta hän joutui jättämään työnsä vaimonsa kuoleman laukaistua hänen mitä erikoisimmat neuroosinsa ja fobiansa, kuten sen että Monk ei juo vesijohto- eikä pullotettua vettä, ainoastaan 'Sierra Springsiä'. Monk suree yhä vaimoaan Trudya, joka kuoli 1997 autopommi-iskuun ja Monk onkin omistanut elämänsä murhan jälkeiset kuusi vuotta murhan selvittämiseen. Monk sai selville vain, että pommin rakensi Warrick Tennyson kuusisormisen miehen tilauksesta. Sarjan päätösjaksossa Monk lopulta sai lopulta oikean syyllisen selville.
Monkilla oli hoitaja, Sharona Fleming, joka oli hänen palveluksessaan seitsemän vuotta, kunnes muutti New Jerseyhin ja nai entisen aviomiehensä. Hänen jälkeensä Monk sai uuden hoitajan Natalie Teegeristä. Monkin psykiatri on nimeltään Tohtori Charles Kroger. Kuitenkin Krogerin näyttelijän Stanley Kamel kuoltua sydänkohtaukseen, myös Kroger kuolee siihen, jolloin Monkin psykiatrin paikan ottaa tohtori Neven Bell.
Perhe

Monkilla on veli, Ambrose (John Turturro), joka on vielä Monkiakin älykkäämpi. Tosin hän kärsii agorafobiasta eli julkisen paikan kammosta ja on sen vuoksi jättänyt talonsa vain kahdesti. Ensimmäisen kerran hän jätti talon, kun hänen luultiin syöneen myrkytettyä suklaata. Toisen kerran Ambrose jätti talon, kun se syttyi palamaan. Adrianin ja Ambrosen äiti kuoli 1994. Poikien isä, Jack Monk (Dan Hedaya) on ammatiltaan rekkakuski. Hän jätti perheensä poikien ollessa vielä pieniä. Eräässä jaksossa Jack palaa kaupunkiin ja pyytää Monkin mukaansa erälle keikalle. Lopulta he onnistuvat sopimaan vanhat kaunansa. Jackillä on kertoman mukaan toinen perhe ja hieman Adriania nuorempi poika, joka on ristitty isänsä mukaan Jack Junioriksi (Steve Zahn). Hän on patalaiska ja näpistelee rahaa isältään. Eräässä jaksossa hän pakenee vankilasta joutuen heti murhaepäillyksi, jolloin hän murtautuu sukulaisuudestaan tietämättömän Monkin kotiin anelemaan tämän apua. Pitkähkön vakuuttelun jälkeen hän suostuu.
Samba

Tanssijoita Helsinki Samba Carnavalissa kesällä 2009
Samba on Rio de Janeirossa, Brasiliassa 1900-luvun alussa kehittynyttä tanssia ja musiikkia, jolla on portugalilaiset ja afrikkalaiset juuret. Portugalilaiset tutkimusmatkailijat löysivät eräällä retkellään kauniin paikan, jonka he nimesivät ”Tammikuun joeksi”, toisin sanoen Rio de Janeiroksi. Kolonialistit asettuivat paikoilleen ja orjia alettiin tuoda portugalilaisten alueilta Lounais-Afrikasta työskentelemään Bahian plantaaseille Etelä-Amerikan koillisosaan eli nykyiseen Brasiliaan. Orjat olivat tuoneet mukanaan batuque-rumpuja, ja sambatanssi alkoi kehittyä vastauksena rumpujen vahvalle rytmille – tanssia kutsuttiin sembaksi. Tanssin ja soiton avulla pystyi irrottautumaan arjen murheista. Edison Carneiron mukaan useimmat brasilialaiset populaaritanssit ovat kehittyneet juuri kyseisestä afrikkalaisesta rummuilla soitetusta batuquesta.
Samban musiikki lasketaan yleensä tavalla yks-ja-kaks-kol-ja-nel. Vuonna 1917 julkaistua ”Pelo Telefonea” pidetään ensimmäisenä sambajulkaisuna. 1960-luvulla sambasta kehittyi sambarock, tyylilaji, jossa on vaikutteita soulista, funkista ja sambasta. Sambasta ja jazzista on kehittynyt tyylilaji nimeltään bossa nova.
Sambatanssi on suosittu tanssi, joka voidaan jakaa soolotanssiin (riolainen karnevaalisamba) sekä parisambaan, jotka tyylillisesti eroavat toisistaan.
Sambatermistöä

bateria = sambakoulun rytmi-/soitinryhmä
samba no pé = samban perusaskel
escola de samba = sambakoulu
samba = musiikki tai tanssi
sambar = tanssia sambaa
ala = kulkueen tanssijoiden ryhmä tai lavastevaunu
Samban historiaa

1500-luvun alussa, portugalilaisten yrittäessä löytää tietä Intiaan, he päätyivätkin nykyisen Bahian osavaltion etelärannikolle. 
Koska Portugali halusi pitää kiinni löytämästään siirtomaasta, kyseistä aluetta tuli alkaa asuttaa. Ensimmäinen kaupunki São Vicente (nyk. Santosin lähellä) perustettiin vuonna 1532 ja pikkuhiljaa syntyivät myös Bahia (1549), São Paulo (1554) ja Rio de Janeiro (1565).
Paikka osoittautui hyväksi viljelysmaaksi, ja portugalilaiset tarvitsivat halpaa työvoimaa. Ensimmäinen orjalaiva saapui Bahian rannikolle vuonna 1538. Tästä seurasi satoja vuosia kestänyt liikenne ja kaupankäynti, jonka seurauksena miljoonia afrikkalaisia tuotiin orjiksi Brasiliaan. Bahia oli toiminut Brasilian pääkaupunkina, mutta se joutui luovuttamaan asemansa Rio de Janeirolle vuonna 1763 tuottavimman talouselämän siirtyessä etelään. Rio de Janeirossa sijaitsi merkittävä satama, josta kuljetettiin muun muassa läheisten kaivosten rikkauksia Lissaboniin.
1800-luvun alkuun mennessä orjakauppa kiellettiin useassa maassa. Brasiliassa orjien tuonti kiellettiin vuonna 1850 ja orjat vapautettiin 1888. Tämän jälkeen työvoimaksi otettiin siirtolaisia Etelä-Euroopasta.
Orjia yritettiin käännyttää kristinuskoon, mutta öisin orjat harjoittivat omaa uskontoaan ja vaalivat perinteisiä rituaalejaan yhteismajoissaan, joissa he maatiloilla asuivat. Uskonnollisia rituaaleja sai harjoittaa joskus julkisesti erityisinä juhlapäivinä. Afrikkalaiset kuitenkin huomasivat, että he pystyivät käyttämään hyväkseen katolilaisia tilaisuuksia, sillä uskonnollisissa tapahtumissa he pystyivät vapaammin tuomaan esiin omaa kulttuuriaan. Katolilaisille pyhimyksille nimitettiin afrikkalaiset vastineet, nagô-jorubalaiset orixát. Kyseinen uskonto, candomblé, on tärkeä osa samban kehitystä.
Candomblén tärkeimpiä soittimia olivat atabaquet eli rummut, jotka muistuttavat conga-, tumba- tumbadora- ja quinto-rumpuja. Atabaqueilla kutsutaan jumalia ja säestetään uskonnollisia rituaaleja ja tansseja. Yleisin tanssi ja rytmi on afrikasta peräisin oleva batúque, jolla on 6/8 tahtilaji. Myöhemmin batúqueta alettiin käyttää yleisinimikkeenä useille afro-bahialaisille rytmeille ja tansseille. Samban kehityksen kannalta tärkeimmät samban afrikkalaiset varhaismuodot olivat umbigada ja piirissä tanssittava samba de roda.
Sana samba juontuu sanasta semba, joka Afrikan Kongossa ja Angolassa tarkoitti edellä mainittua umbigadaa, jolla on pitkät perinteet. Umbigadassa tanssitaan piirissä ja taputetaan käsiä rytmisoittimien tahtiin. Piirin keskellä on soolotanssija tai -tanssijoita, jotka tanssivat vapaamuotoisesti. Keskellä tanssiva hakee piiristä toisen henkilön jatkamaan ja vaihdon merkiksi koskettaa valitsemaansa henkilöä vatsallaan. Kyseistä kosketusta kutsuttiin sembaksi.
Sambakarnevaalit

Rio de Janeirossa vietetään vuosittain helmikuussa neljä päivää ennen tuhkakeskiviikkoa suuria sambakarnevaaleja, joissa sambakoulut kilpailevat keskenään. Tuhkakeskiviikko on tasan 40 päivää ennen pääsiäistä ja se on ensimmäinen paastopäivä laskiaistiistain jälkeen.
Sambakarnevaalit ovat koko kansan juhla Brasiliassa. Karnevaaleja varten sävelletään joka vuosi oma musiikkinsa, jota sambakoulun soittajat (bateria) soittavat ja jonka tahdissa tanssijat esiintyvät. Mielikuvitukselliset asut ovat kiinteä osa sambakarnevaaleja. Kukin sambakoulu suunnittelee oman enredon eli tarinan, jonka kuvittaa kulkueessaan. Karnevaaleilla sambakoulut kilpailevat keskenään, joten jokaisen sambakoulun aihevalinta, kulkue ja esiintyminen arvostellaan. Myös Suomessa järjestetään joka vuosi Helsinki Samba Carnaval, jossa kilpaillaan samban suomenmestaruudesta. Suomen karnevaalit ajoittuvat kesäkuulle.
Suomessa toimii Suomen Sambakoulujen Liitto ry (SSKL), johon kuuluu seitsemän sambakoulua. Liiton tehtävänä on ylläpitää yhteistyötä Suomen sambakoulujen välillä ja edistää kiinnostusta Suomi-sambaan. SSKL:n kuuluvat sambakoulut ovat Império do Papagaio (Helsinki), Força Natural (Lahti), Samba Carioca (Turku), Samba el Gambo (Kokkola), Samba Maracanã (Lahti), Samba Tropical (Seinäjoki) ja União da Roseira (Tampere). Lisäksi SSKL:n kuuluu Tanssikoulu Sambic.
Parisamba

Samba on myös yksi viidestä latinalaistanssilajista kilpatanssissa. Parisamban tempo on perinteistä karnevaalisambaa hitaampi.
Kilpailussa soitettava musiikki on tempoltaan 50 tahtia minuutissa. Parisamban peruselementti on baunssi, rytmikäs jousto polvista ja nilkoista, mikä johtaa voimakkaaseen lantionliikkeeseen.
Sambasoittimia

Agogo
Caixa
Cavaco
Chocalho
Reco-reco (Guiro)
Kitara
Pandeiro
Repinique
Surdo
Tamborim
Tan-tan
Kirjallisuutta

Bottomer, Paul: Samba & Lambada.  Lontoo:  Anness Publishing Limited, 1997.  ISBN 1-85967-395-3
Guillermoprieto, Alma: Samba.  Lontoo:  Bloomsbury Publishing Ltd, 1991.  ISBN 0-7475-0801-1
Koskiala, Matti & Häyrinen, Urpo: Samba ja Rion karnevaalit.  Helsinki:  Kirjayhtymä, 1984.  ISBN 951-26-2432-X
Laird, Walter: Paritanssit.  Lontoo:  Dorling Kindersley Limited, 1994.  ISBN 951-0-21070-6
Nascimento de Lima, Luiz Fernando: Live Samba: Analysis and Interpretation of Brazilian Pagode.  Helsinki:  International Semiotics Institute, 2001.  ISBN 951-98654-9-7
Schreiner, Claus: Música Brasileira: A History of Popular Music and the People of Brazil.  New York / Lontoo:  Marion Boyars Publishers, 1993.  ISBN 0-7145-2946-X
Aiheesta muualla

Wikimedia Commonsissa on kuvia tai muita tiedostoja aiheesta .
Rion karnevaalit (rio-carnival.net) (englanniksi)
Rion karnevaalit (ipanema.com) (englanniksi)
Rion sambakoulut. (englanniksi)
Samba Suomessa: Suomen Sambakoulujen Liitto ry.
Petri

| Petri |
| --- | --- |
Nimipäivä:   
– suomenkielinen:  29. kesäkuuta
– ruotsinkielinen:  –
– ortodoksinen:  18. toukokuuta, 12. kesäkuuta, 25. kesäkuuta, 29. kesäkuuta, 30. kesäkuuta, 5. lokakuuta, 25. marraskuuta
Muunnelmia:  –
Vastineita eri kielissä:  Peter, Petrus, Petrel
Nimen alkuperä:  Pietari
Infobox OKNimi-testi OK: 
Petri on suomalainen miehen etunimi. Se on muunnelma raamatullisesta nimestä Pietari, jonka latinalainen muoto on Petrus. Nimi johtuu kreikan kielen kiveä tarkoittavasta sanasta Petros. Suomessa nimi Petri on 1900-luvun alusta maaliskuuhun 2025 mennessä annettu noin 40 610
miehelle.
Tunnettuja Petrejä > Petri sukunimenä

Egon Petri (1881–1961), saksalais-yhdysvaltalainen pianisti ja opettaja
Elio Petri (1929–1982), italialainen elokuvaohjaaja ja käsikirjoittaja
Julius Richard Petri (1852–1921), saksalainen bakteriologi, Petrimalja on nimetty hänen mukaansa
Laurentius Petri (1499–1573), Ruotsin ensimmäinen luterilainen arkkipiispa
Laurentius Petri Gothus (n. 1530–1579), ruotsalainen teologi, kreikan kielen professori ja virsirunoilija, Uppsalan arkkipiispa 1574–1579
Mario Petri (1922–1985), italialainen oopperalaulaja ja elokuvanäyttelijä
Michala Petri (s. 1958), tanskalainen nokkahuilutaiteilija
Olaus Petri (1493–1552), ruotsalainen reformaattori, pappi ja filosofi, Kustaa Vaasan kansleri, ruotsin uudemman kirjakielen perustaja
Tom Petri (s. 1940), yhdysvaltalainen republikaanipoliitikko
Kuvitteellisia Petrejä

Petri Veijalainen, televisiosarjassa Salatut elämät
Nimen muita merkityksiä

Petri, saari Puruvedellä Savonlinnassa
Petri & Pettersson Brass, kuopiolainen yhtye
Olaus Petrin seurakunta, riikinruotsalainen luterilainen seurakunta Helsingissä
Petrimalja, bakteeriviljeylyalusta
Ilmari Nurminen

| Ilmari Nurminen |
| --- | --- |
 Ilmari Nurminen vuonna 2020
Henkilötiedot
Syntynyt: 24. helmikuuta 1991 (ikä 34) Vammala
Poliitikko
Puolue:  SDP
Asema:  kansanedustaja (2015–) kaupunginvaltuutettu (2013–)
Vaalipiiri:  Pirkanmaan vaalipiiri
Kotipaikka:  Tampere
Aiheesta muualla
www.meidanilmari.fi
Ilmari Taisto Nurminen (s. 24. helmikuuta 1991 Vammala) on suomalainen SDP:n kansanedustaja, joka valittiin ensimmäistä kertaa eduskuntaan vuoden 2015 eduskuntavaaleissa. Nurminen opiskelee kunta- ja aluejohtamista Tampereen yliopistossa. Koulutukseltaan Nurminen on hallintotieteiden kandidaatti.
Poliittinen ura

Nurminen valittiin vuonna 2013 Sastamalan kaupunginhallitukseen, jonka varapuheenjohtajana hän toimi. Hän sai vuoden 2015 eduskuntavaaleissa Pirkanmaan vaalipiiristä 5 079 ääntä, joilla hänet valittiin eduskuntaan. 24-vuotiaasta Nurmisesta tuli uuden eduskunnan nuorin kansanedustaja ja myös ensimmäinen 1990-luvulla syntynyt kansanedustaja. Hänet valittiin toiselle edustajakaudelle vuoden 2019 vaaleissa 9 712 äänellä. Vuonna 2020 hän siirsi kirjansa Sastamalasta Tampereelle. Nurminen valittiin elokuussa 2021 Tampereen valtuuston puheenjohtajaksi.
Nurminen on tunnettu erityisesti ikäihmisten asioiden ajajana. Nurmisen taustalla on alusta saakka toiminut uskollinen joukko, joka koostuu enimmäkseen Nurmista vanhemmista naisista. Esimerkiksi syyskuussa 2024 Nurminen nosti esille ongelmat ikäihmisten hoidon saatavuudessa ja riittävyydessä.
Eduskunnassa Nurminen aloitti vuonna 2019 toimimaan eduskunnan musiikkiverkoston puheenjohtajana. Huhtikuussa 2021 Nurminen aloitti varapuheenjohtajana eduskunnan sateenkaariverkostossa. Edellisten lisäksi Nurminen johtaa myös eduskunnan IKÄ-verkostoa.
Nurminen nousi vuonna 2021 otsikoihin, kun hän eduskunnan musiikkiverkoston puheenjohtajana yhdessä pääministeri Sanna Marinin sekä tiede- ja kulttuuriministeri Antti Kurvisen kanssa järjesti musiikkialalle tilaisuuden pääministerin virka-asunnolla Kesärannassa. Myöhemmin selvisi, että tilaisuus oli tuottanut veronmaksajille noin 3 000 euron laskun ja hallitus oli aikonut leikata alan määrärahoja.
Yksityiselämä

Nurminen ja kansanedustaja Sanna Marin ovat olleet läheisiä ystäviä nuoruudesta lähtien. Asia nousi suuren yleisön tietoisuuteen vuonna 2020 Nurmisen selkävaivoista tapahtuneen uutisoinnin myötä.
Nurminen kihlautui tammikuussa 2025 Aapo Hattulan kanssa.
Kunnianosoituksia

Suomen Leijonan ritarikunnan 1. luokan ritari (Suomi, 2023)
Aiheesta muualla

Wikimedia Commonsissa on kuvia tai muita tiedostoja aiheesta .
.aspx Ilmari Nurminen Suomen kansanedustajat. Eduskunta.
Sosialidemokraattien kansanedustajat
| n k Sosiaalidemokraattien kansanedustajat 2015–2019 |
| --- | --- |
Eduskuntaryhmä (34):  Eloranta  Feldt-Ranta  Filatov  Gustafsson  Guzenina  Haatainen  Harakka  Heinäluoma  Huovinen (2015–2018)3  Ihalainen  Kantola  Kari  Kiljunen  Kiuru  Kymäläinen  Lindtman  Marin  Myller  Mäkinen (2018–)3  Mäkisalo-Ropponen  Nurminen  Ojala-Niemelä  Paatero  Razmyar (2015–2017)2  Rinne  Räsänen  Salonen  Skinnari  Taavitsainen  Taimela  Tolppanen (2016–)1  Torsti (2017–)2  Tuomioja  Tuppurainen  Urpilainen  Viitanen  Wallin 
1 Maria Tolppanen erosi perussuomalaisista kesäkuussa 2016 ja liittyi sosialidemokraattiseen eduskuntaryhmään. 2 Nasima Razmyar siirtyi Helsingin apulaispormestariksi kesäkuussa 2017, ja hänen tilalleen eduskuntaan nousi Pilvi Torsti.  3 Susanna Huovinen siirtyi Keski-Suomen ensi- ja turvakodin toi­min­nan­joh­ta­jak­si kesäkuussa 2018, ja hänen tilalleen eduskuntaan nousi Riitta Mäkinen.
| n k Sosiaalidemokraattien kansanedustajat 2019–2023 |
| --- | --- |
Eduskuntaryhmä (40):  Asell  Berg   Eloranta   Eskelinen  Filatov  Gustafsson   Guzenina    Haatainen  Harakka    Heinäluoma  Kari   A. Kiljunen  K. Kiljunen    Kiuru  Koskinen  Kvarnström  Kymäläinen  Lindén    Lindtman   Malm  Marin  Mäkinen   Mäkisalo-Ropponen  Mäkynen (2019–)1  Nurminen   Ojala-Niemelä   Paatero  Piirainen  Rantanen  Rinne  Salonen   Skinnari  al-Taee  Taimela   Tuppurainen  Tuomioja  Urpilainen (2019)1  Viitanen  Viljanen  Väätäinen  Werning 
1 Jutta Urpilainen valittiin joulukuussa 2019 komissaariksi Euroopan komissioon, jolloin hänen tilalleen eduskuntaan nousi Matias Mäkynen.
| n k Sosiaalidemokraattien kansanedustajat 2023–2027 |
| --- | --- |
Eduskuntaryhmä (43):  Asell  Berg  Eloranta  Eskelinen  Filatov  Gebhard  Guzenina (2023–2024)  Haatainen  Hamari (2023–)1  Harakka  Heinäluoma  Hiltunen  Kari  Kiljunen  Kiuru  Kokko  Koskinen  Kumpula-Natri (2024–)  Kvarnström  Kymäläinen  Lindén  Lindtman  Lyly  Malm  Marin (2023)1  Marttila  Merinen  Mikkonen  Mäkinen  Mäkynen  Nikkanen  Nurminen  Ojala-Niemelä  Peltonen  Perholehto  Rantanen  Razmyar  Räsänen  Skinnari  Suhonen  Tuppurainen  Viitala  Viitanen  Väätäinen  Werning 
1 Sanna Marin nimitettiin syyskuussa 2023 Tony Blair Instituten strategiseksi neuvonantajaksi, jolloin hänen tilalleen eduskuntaan nousi Lotta Hamari.
| --- | --- |
Auktoriteettitunnisteet: Henkilöt :  Eduskunta  Yle
Latanoprosti

| --- | --- |


Latanoprosti
Systemaattinen (IUPAC) nimi
Propan-2-yyli-(Z)-7-[(1R,2R,3R,5S)-3,5-dihydroksi-2-[(3R)-3-hydroksi-5-fenyylipentyyli]syklopentyyli]hept-5-enoaatti
Tunnisteet
CAS-numero: 130209-82-4
ATC-koodi: S01EE01
PubChem CID: 5311221
DrugBank: DB00654
Kemialliset tiedot
Kaava: C26H40O5 
Moolimassa: 432,58
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Proteiinisitoutuminen: 90 %
Metabolia:  ?
Puoliintumisaika: 2–3 tuntia
Ekskreetio: renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: silmätipat
Latanoprosti (C26H40O5) on prostaglandiinijohdannaisiin kuuluva orgaaninen yhdiste. Yhdistettä käytetään lääketieteessä glaukooman ja korkean silmänpaineen hoitoon. Latanoprosti kuuluu WHO:n laatimaan tärkeimpien lääkeaineiden luetteloon.
Ominaisuudet ja käyttö

Huoneenlämpötilassa latanoprosti on väritöntä nestettä. Yhdiste on optisesti aktiivista, ja sen kiertokyky asetonitriililiuoksessa on +31,6. Latanoprosti on prostaglandiini F2a:n analogi, ja sen vaikutus perustuu siihen, että se sitoutuu silmän sädelihaksen prostaglandiinireseptoreihin. Tällöin kammionesteen virtaus silmästä ulos kasvaa (niin kutsuttu uveoskleraalinen virtaus), ja silmänpaine alenee. Latanoprosti annostellaan tippana silmään kerran vuorokaudessa. Aine on aihiolääke ja hydrolysoituu silmässä vaikuttavaksi aineeksi latanoprostihapoksi. Yhdistettä voidaan käyttää yhdessä timololin kanssa. Latanoprostia käytetään glaukooman hoitoon myös koirilla.
Haittavaikutukset

Latanoprosti on hyvin siedetty lääkeaine, mutta se voi aiheuttaa ärsytystä, esimerkiksi kutinaa. Muita mahdollisia haittavaikutuksia ovat silmien värin tummeneminen, silmäripsien pidentyminen ja kasvaminen silmämunaa kohden ja silmien ympäristön ihon tummeneminen.